b"\n_START_ARTICLE_\nR\xc3\xa8gim foral\n_START_PARAGRAPH_\nR\xc3\xa8gim foral \xc3\xa9s el nom usat en Espanya, gen\xc3\xa8ricament per al conjunt de les institucions pr\xc3\xb2pies de l'administraci\xc3\xb3 aut\xc3\xb2noma i dels ordenaments jur\xc3\xaddics propis de l'antic Regne de Navarra i dels territoris hist\xc3\xb2rics bascos d'\xc3\x80laba, Guip\xc3\xbascoa i Biscaia. Actualment Pa\xc3\xads Basc i Navarra.\n_START_SECTION_\nSupressi\xc3\xb3 foral\n_START_PARAGRAPH_\nDespr\xc3\xa9s de la desaparici\xc3\xb3 de la monarquia absoluta a Espanya, proc\xc3\xa9s ocorregut entre 1812 i 1836, un dels principis del liberalisme era la construcci\xc3\xb3 de l\xe2\x80\x99estat liberal a Espanya de car\xc3\xa0cter centralista i, per tant, la igualtat de lleis i d'institucions per a totes les prov\xc3\xadncies que quedava dividit l'Estat, car pervivien institucions pol\xc3\xadtiques i ordenaments jur\xc3\xaddics distints, denominats furs, per als diferents territoris de la monarquia i fins i tot per a diferents sectors socials. Anteriorment, els territoris de la Corona d'Arag\xc3\xb3 ja havien perdut els seus furs a principis del segle XVIII a causa de la guerra de Successi\xc3\xb3 (i no els van tornar a recuperar fins a l'actual r\xc3\xa8gim democr\xc3\xa0tic) quan el rei Felip V va impulsar els decrets de Nova Planta, pels quals aquests territoris passaven a regir-se per les lleis de Castella, perdent els seus \xc3\xb2rgans d'autogovern, en senyal de c\xc3\xa0stig per haver-se oposat al seu nomenament com a rei."